Talusi nga samarnon

An Talusi o Talusi nga Samarnon in uska species han Aves nga syahan ginhulagway ni Joseph Beal Steere hadton 1890. An Talusi in nahilalakip ha genus nga Penelopides, ngan familia nga Bucerotidae. Ginklasipika han IUCN an species komo diri gud kabarak-an. Danay liwat ginkaklasipika hira nga ubos-espesye han iba nga mga talusi han kabisay-an o mindanao sugad han P. panini ngan  P. affinis. An ngaran hini nga tamsi diri matin-aw pero bangin onomatopeaic o ha tingog ginkuha an ngaran

Distribusyon ngan gin-uukyan 
Danay makikit-an hira ha mga puro han Samar, Calicoan, Leyte ngan Bohol ha sidlangan-butnga han Pilipinas. Naukoy hira ha mga kagurangan nga ikaduha na nga gintubuan (Secondary-growth Forest) ngan ha mga tubtuban hini nga mga kagurangan nga danay ha mga habubo nga mga katunaan (lowlands).

Pamatasan ngan ekolohiya 
Pariho han lain nga mga talusi han genus nga Penelopides, gudtiay it ira tingog ngan sunod-sunod nga haglipot nga bagan nag-iistakato (staccato). Ngan pariho ha lain nga mga talusi han banay nga Bucerotidae, omniboro o nakaon hin bis-nga ano it mga talusi nga ini.

Mga Kasarigan 

 Kemp, A. C. (2001). Family Bucerotidae (Hornbills). pp. 436–523 in: del Hoyo, J., Elliott, A., & Sargatal, J. eds. (2001). Handbook of the Birds of the World. Vol. 6. Mousebirds to Hornbills. Lynx Edicions, Barcelona.  

Penelopides
Bucerotidae
Hayop